Playway Pre Nursery Schools in Sujan Singh Park, Delhi NCR | Playgroups in Sujan Singh Park, Delhi NCR | mycity4kids
Playway Playschools Learning Tree Play School location_on Sujan Singh Park, Delhi NCR Playway Playschools Big Apple Nursury School location_on Paharganj, Delhi NCR Playway Playschools, Montessori Playschools, Shiv Niketan School location_on Connaught Place, Delhi NCR Playway Playschools Vidya Public School location_on Connaught Place, Delhi NCR Playway Playschools Springdales School location_on Pusa Road, Delhi NCR Playway Playschools Shri Guru Ram Rai Saraswati Vidya Mandir Scho... location_on Paharganj, Delhi NCR Playway Playschools Sponsored ◄ ◄ | ◄ | 1956 | 1957 | 1958 | 1959 | 1960 | ◄ 1961 ► | 1962 | 1963 | 1964 | 1965 | 1966 | ► | ► ►
Sien ook: Kategorie:1961
Fidel Castro met Joeri Gagarin
Gregoriaanse kalender 1961
Armeense kalender 1410
Sjinese kalender 4657 – 4658
Ethiopiese kalender 1953 –1954
Hebreeuse kalender 5721 – 5722
Irannese kalender 1339 –1340
Islamitiese kalender 1381 –1381
Die jaar 1961 was 'n gewone jaar wat volgens die Gregoriaanse kalender op 'n Sondag begin het. Dit was die 61ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Die jaar was die eerste "onderstebo" jaar – met ander woorde, 'n jaartal wat dieselfde lyk wanneer dit omgedraai en bekyk word, as wanneer dit regop staan – sedert 1881, en is die laaste jaar wat só lyk tot die jaar 6009!
1 Januarie – Die oortjie, 'n muntstuk in gebruik sedert die dertiende eeu, word nie meer as geldeenheid in die Verenigde koninkryk gebruik nie.
3 Januarie – President Dwight Eisenhower kondig aan dat die Verenigde State diplomatiese en konsulêre verhoudings met Kuba verbreek.
3 Januarie – SL-1, 'n atoomreaktor, ontplof by die National Reactor Testing Station in Idaho Falls, Idaho, en drie militêre tegnici sterf daarin.
7 Januarie – Ná 'n vierdaagse konferensie in Casablanca, kondig vyf Afrika-staatshoofde hul plan aan om 'n NATO-agtige Afrika-organisasie te stig om sodoende saam hulself te kan verdedig. Die Handves van Casablanca word geskryf deur Marokko, die Verenigde Arabiese Republiek, Ghana, Guinee, en Mali.
17 Januarie – Patrice Lumumba sterf in 'n sluipmoordaanval.
20 Januarie – John F. Kennedy word die vyf-en-dertigste President van die Verenigde State.
24 Januarie – 'n Amerikaanse B-52-bomwerper met twee 24-megaton atoombomme stort neer naby Goldsboro, Noord-Carolina.
25 Januarie – In Washington, DC lewer John F. Kennedy die eerste lewende uitsending van 'n presidensiële nuuskonferensie
25 Januarie – Om "linkse uitspattigheid" te beëindig, pleeg 'n junta wat uit twee weermagsoffisiere en vier burgerlikes bestaan, 'n staatsgreep in El Salvador, en skop só 'n ander junta uit wat slegs drie maande lank regeer het.
26 Januarie – John F. Kennedy stel Janet G. Travell aan om sy persoonlike arts te wees. Dit is die eerste keer dat 'n vrou hierdie posisie beklee.
31 Januarie – Ham, 'n sjimpanseemannetjie wat 17 kg weeg, word die ruimte ingestuur, as deel van 'n toets in die Mercuriusprojek met die uiteindelike idee om Amerikaanse ruimtevaarders ook daar te kry.
30 Oktober – Tsaar Bomba, ’n Sowjet-waterstofbom, word ontplof oor Nowaja Zemlja-eiland in die Arktiese Oseaan; dit is die grootste kernwapen wat ooit ontplof is.
4 Februarie – Die Portugese burgeroorlog begin in Angola.
11 Februarie – Die hofsaak teen Adolf Eichmann begin in Jerusalem.
13 Februarie – Die Kongolese regering kondig aan dat dorpenaars Patrice Lumumba vermoor het.
14 Februarie – Ontdekking van die chemiese elemente: Element nommer 103, Lawrencium, word die eerste keer vervaardig in Berkeley, Kalifornië.
15 Februarie – 'n Boeing 707 vliegtuig stort neer in België. Drie-en-sewentig mense sterf, onder andere al die lede van die Verenigde State se figuurskaatsspan en 'n hele paar van hul afrigters.
26 Februarie – Hassan II word die koning van Marokko.
1 Maart – John F. Kennedy stig die Vredeskorps.
1 Maart – Uganda word selfregerend, en hou die land se eerste algemene verkiesing.
3 Maart – Hassan II word as koning van Marokko gekroon.
15 Maart – Suid-Afrika onttrek van die Gemenebes van Nasies.
18 Maart – 'n Skietstilstand word in die Algerynse onafhanklikheidsoorlog verklaar.
29 Maart – Regter F.L. Rumpff bevind die dertig beskuldiges (onder wie Nelson Mandela en Walter Sisulu) van die ANC in die Hoogverraadsaak van 1956 onskuldig.
12 April – Joeri Gagarin word die eerste persoon om om die aarde te wentel. Hy is gelanseer in die Vostok 1, wat binne een uur en 48 minute een keer rondom die aarde vlieg.
13 April – Die Verenigde Nasies (VN) se Algemene Vergadering verklaar Apartheid 'n 'misdaad teen die mensdom'.
17 April – Die Bay of Pigs-inval van Kuba begin, en misluk teen 19 April.
24 April – Die berging van die Sweedse skip Vasa vind plaas in die Stockholmhawe.
27 April – Sierra Leone word onafhanklik van die Verenigde Koninkryk.
31 Mei – Suid-Afrika word 'n republiek en verlaat die Britse Statebond. Die geldeenheid verander van die Britse pond na die rand.
19 Junie – Koeweit word onafhanklik.
23 Junie – Die Antarktiese verdrag word gesluit.
13 Augustus – Die Duitse Demokratiese Republiek begin met die oprigting van die Berlynse Muur om ontsnappings deur die Ystergordyn te keer.
9 September – Die USS Long Beach, die eerste kernaangedrewe skip word in diens gestel.
18 September – Die Konfederasie vir Noord-, Sentraal-Amerikaanse en Karibbiese Sokker word in Meksikostad, Meksiko, deur lidlande van die NAFC en die CCCF gestig.
29 September – Julia Gillard, Politikus en voormalige Eerste Minister van Australië.
3 Desember – Die Verenigde State van Amerika ontplooi 'n peloton troepe op die grens tussen oos en wes Berlyn toe Oos-Duitsland die Berlynse Muur begin versterk.
9 Desember – Tanganjika word van die Verenigde Koninkryk onafhanklik.
Արեւմտահայերէն: 1961 թուական
ၽႃႇသႃႇတႆး : 1961